## Otvorená výzva na predkladanie ponúk

## k zákazke:

**„IT DEVELOPER – BACK-END SENIOR“**

v rámci realizácie procesu zadávania zákazky z výnimky k projektu „Platforma Everifin na doručovanie elektronických faktúr, zabezpečovanie platieb a ukladanie digitálnych potvrdení o platbe v jednom plne integrovanom procese“, (ďalej len Projekt), kód projektu 313030BDW3, prieskum trhu realizovaný v súlade s Jednotnou príručkou pre žiadateľov/prijímateľov k procesu a kontrole verejného obstarávania/obstarávania vydanej Centrálnym Koordinačným Orgánom (MIRRI SR) zo dňa 15.06.2021, za účelom overenia hospodárnosti výdavkov.

1. **identifikácia osoby zadávateľa (ďalej v texte len „zadávateľ“ v príslušnom gramatickom tvare)**

Názov zadávateľa: Usability Engineering Center s. r. o.

IČO: 46963774

Sídlo zadávateľa: Mikovíniho 8, 917 01 Trnava

**Kontaktné údaje zadávateľa:**

Kontaktná adresa: Usability Engineering Center s. r. o., Mikovíniho 8, 917 01 Trnava

Krajina: Slovenská republika

Kontaktná osoba: Mgr. Jana Malečková

Telefón: +421 918 935 649

E-mail: jana.maleckova@everifin.com

Webová stránka: [www.usability-engineers.com](http://www.usability-engineers.com/)

1. **predmet zákazky, podmienky účasti, predpokladaná hodnota**

2.1 Názov predmetu zákazky – **IT DEVELOPER** – **BACK-END SENIOR**

2.2 Nomenklatúra

Spoločný slovník obstarávania (CPV)

**Hlavný predmet:**

73100000-3 - Výskum a experimentálny vývoj

**Doplnkový slovník:**

72212900-0 - Služby na vývoj rôzneho softvéru a počítačových systémov

72232000-0 - Vývoj softvéru na spracovanie transakcií a zákazníckeho softvéru

72243000-0 - Programovanie

72244000-7 - Vývoj prototypov

* 1. Opis predmetu zákazky

Predmetom zákazky je vykonanie výskumno-vývojových programovacích prác a činností v rámci Projektu - platformy EVERIFIN, zameraných na výskum a vývoj softvéru na spracovanie finančných transakcií v zmysle Smernice Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu – to znamená zabezpečovanie platieb a ukladanie digitálnych potvrdení o platbe.

Predmetom zákazky je aj vykonanie výskumno-vývojových programovacích prác a činností zameraných na vytvorenie systému na doručovanie elektronických faktúr.

Popis hlavných výskumno-vývojových programovacích prác a činností:

- výskumno-vývojové práce back-endu aplikácie Everifin

- samostatne analyzovať, modelovať a implementovať zadania Odberateľa v oblastí integrácie bankových služieb do jednotnej agregačnej vrstvy

- testovať a ladiť kód a komponenty multibankigovej aplikácie

- navrhovať databázové entity a relácie

- spracovávať aplikačnú a infraštruktúrnu dokumentáciu

Práce a činnosti budú vykonávané v prepočte na jednu osobu a to v rozsahu minimálne 20 hodín mesačne do maximálne 186 hodín mesačne s možnosťou zvýšenia o maximálne 18 hodín mesačne len na základe predchádzajúceho súhlasu oboch budúcich zmluvných strán. Fakturácia bude možná mesačná, so splatnosťou faktúr 21 dní.

Ďalšie ustanovenia upravujúce budúcu spoluprácu medzi Zadávateľom a Uchádzačom budú uvedené v návrhu zmluvy o dodaní služieb zaslanom úspešnému Uchádzačovi resp. úspešným Uchádzačom.

* 1. Požadovaná kvalifikácia osôb plniacich konkrétnu časť predmet zákazky:

- vysokoškolské vzdelanie I. stupňa v oblasti IT

- skúsenosti s programovaním v tíme aspoň 6 rokov

- skúsenosti s agilnými metódami vývoja aspoň 6 rokov

- znalosť front-endových technológií: JavaScript/TypeScript, HTML, CSS, VueJS

- znalosť anglického jazyka na úrovni C1

- skúsenosti v komunikácii so zákazníkmi/partnermi  z medzinárodného prostredia

- pracovné skúsenosti s medzinárodným rozmerom sú preferované

2.5 Predpokladaná hodnota rozpočtových výdavkov (maximálne prípustná hodinová sadzba) pre predmet zákazky je 40 EUR bez DPH za hodinu.

Predpokladaná hodnota rozpočtových výdavkov pre obstaranie príslušnej časti predmetu zákazky bola zadávateľom určená na základe skúseností, poznania trhu a odborného odhadu v snahe dosiahnuť čo najefektívnejší výsledok, najmä v súlade s princípom hospodárnosti. Predpokladaná hodnota rozpočtových výdavkov pre obstaranie predmetu zákazky príslušnej časti predmetu zákazky je zároveň maximálnou hodinovou sadzbou pre plnenie príslušnej časti predmetu zákazky, ktorá bude výsledkom tohto zadávania zákazky (*platí pre všetky časti predmetu zákazky*). V prípade, že všetky ponuky predložené na príslušnú časť predmetu zákazky budú nad predpokladanou hodnotou rozpočtových výdavkov (maximálnou hodinovou sadzbou príslušnej časti predmetu zákazky) pre obstaranie príslušnej časti predmetu zákazky, zadávateľ si vyhradzuje právo na zrušenie tohto zadávania zákazky resp. príslušnej časti alebo len jednoducho zruší predmetné zadávanie zákazky (*platí pre všetky časti predmetu zákazky*).

1. **rozdelenie predmetu zákazky**

3.1 Predmet zákazky nie je rozdelený na časti.

3.2 Predložením ponuky sa stáva zo záujemcu uchádzač.

1. **Variantné riešenie**

4.1 Neumožňuje sa predložiť variantné riešenie.

4.2 Ak súčasťou ponuky bude aj variantné riešenie, variantné riešenie nebude zaradené
do vyhodnotenia a bude sa naň hľadieť akoby nebolo predložené.

1. **miesto a termín dodávky výsledkov predmetu zákazky**

5.1 Miesto dodania výsledkov realizácie predmetu zákazky:

a) Elektronické sídlo zadávateľa: www.usability-engineers.com

b) Sídlo: Usability Engineering Center s. r. o., Mikovíniho 8, 917 01 Trnava

5.2 Termín dodávky predmetu zákazky:

Od účinnosti Zmluvy o dodaní služieb do 30.06.2022. V prípade nemennosti zmluvných podmienok môže byť táto lehota predĺžená písomnou dohodou zmluvných strán. Predmet zákazky bude dodávaný na základe Zmluvy o dodaní služieb.

1. **zdroj finančných prostriedkov**

Predmet zákazky bude financovaný zo zdrojov z fondov Európskej únie a z vlastných zdrojov zadávateľa. Operačný program: Integrovaná infraštruktúra. Kód výzvy: OPII-MH/DP/2021/11.3-32

1. **druh zákazky a typ zmluvy**

7.1 Zákazka na poskytnutie služieb.

7.2 Zadávateľ uzavrie s úspešným uchádzačom predmetného zadávania zákazky zmluvu o dodaní služieb.

1. **lehota viazanosti ponuky**

Ponuka predložená v rámci predmetného zadávania zákazky je viazaná do: 31.12.2021

1. **obhliadka miesta dodávky predmetu zákazky**

Obhliadka miesta dodávky predmetu zákazky nie je potrebná.

1. **náklady a výdavky na vypracovanie ponuky**

10.1 Všetky náklady a výdavky spojené s prípravou a predložením ponuky znáša potenciálny záujemca bez finančného nároku voči zadávateľovi.

1. **spôsob predloženia ponuky a označenie ponuky**

11.1 Zadávateľ požaduje, aby boli ponuky predložené emailom na emailovú adresu uvedenú v bode 12.1.

11.2 V predmete ponuky predloženej emailom požadujeme uviesť názov predmetu zákazky: **„IT DEVELOPER** – **BACK-END SENIOR “.**

1. **Miesto a lehota na predkladanie ponuky**

12.1 Ponuku je potrebné zaslať emailom na adresu: **lubomir.kovacik@everifin.com**

12.2 Lehota na predkladanie ponúk je otvorená a to maximálne do času kým zadávateľ neuzavrie zmluvy s takým počtom uchádzačov, ktorý pokryjú celý rozsah prác, ktorý je alebo bude potrebný k realizácii Projektu. **Výzva je platná po dobu jej zverejnenia na w**ebovej stránke zadávateľa.

1. **hodnotenie a vyhodnotenie ponúk**

Zadávateľ bude hodnotiť tie ponuky, ktoré doručia potenciálni záujemcovia v lehote
platnosti tejto výzvy na predkladanie ponúk a spôsobom určeným v bode 11. Hodnotenie ponúk bude neverejné. Zadávateľ najprv vyhodnotí ponuky z hľadiska splnenia obsahových požiadaviek podľa bodu 18 tejto výzvy na predkladanie ponúk. Ak zadávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač predložil v rámci svojej ponuky, zadávateľ môže emailom požiadať uchádzača o vysvetlenie ponuky, a ak je to potrebné aj o predloženie dôkazov (najmä s ohľadom či ide o ponuku, ktorá má predpoklad stať sa úspešnou). Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Následne zadávateľ vyhodnotí ponuky uchádzačov, ktorí spĺňajú obsahové požiadavky na ponuku a zostaví poradie uchádzačov podľa výšky ponúknutej ceny. Po vyhodnotení ponúk zadávateľ emailom oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov.

Zadávateľ na uvedenú pozíciu môže vybrať aj viacerých uchádzačov, ktorý splnia podmienky tejto výzvy a to v takom počte, ktorý zabezpečí naplnenie celý rozsah prác, ktorý je alebo bude potrebný k realizácii Projektu.

Úspešnému uchádzačovi/uchádzačom zadávateľ oznámi, že jeho ponuka bola vyhodnotená ako úspešná, zadávateľ ju prijíma a zároveň mu zašle návrh zmluvy o dodaní služieb s výzvou na jeho preštudovanie a vyjadrenie stanoviska. V prípade ak uchádzač nebude mať k zneniu návrhu zásadné pripomienky a návrh prijme, doručí ním podpísanú zmluvu o dodaní služieb zadávateľovi najneskôr do 15-tich pracovných dní odo dňa odoslania oznámenia o výsledku vyhodnotenia ponúk.

Neúspešným uchádzačom, zadávateľ oznámi, že neuspeli a dôvody neprijatia ich ponuky.Zadávateľ zverejní zápisnicu z vyhodnotenia ponúk do piatich pracovných dní odo dňa kompletného vyhodnotenia ponúk na webovej stránke zadávateľa.

1. **spôsob určenia ceny – cenovej ponuky**

14.1 Cena za predmet zákazky – konkrétnu pozíciu a činnosť, musí byť vyjadrená ako cena v EUR bez DPH/hod, t.j. hodinová sadzba za plnenie predmetu zákazky príslušnej časti. Cena, ktorú uchádzač v ponuke uvedie, sa za takú považovať aj bude.

14.2 Potenciálny záujemca uvedie ponukovú cenu v rámci Prílohy č. 2 – Vzor ponuky, ktorá je neoddeliteľnou súčasťou tejto výzvy na predkladanie ponúk. Cena, ktorú uvedie uchádzač vo svojej ponuke musí zodpovedať cenám obvyklým v danom mieste a čase.

1. **kritérium vyhodnotenie ponúk**

Jediným kritériom na vyhodnotenie ponúk je najnižšia cena v EUR bez DPH/hod za plnenie konkrétnej časti predmetu zákazky.

1. **jazyk ponuky**

16.1 Celá ponuka a všetky požadované dokumenty sa predkladajú v štátnom jazyku - v slovenskom jazyku.

16.2 Ak je požadovaný dokument vyhotovený v cudzom jazyku, predkladá sa spolu s jeho prekladom do štátneho jazyka; to neplatí pre ponuky resp. dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **ďalšie informácie**

17.1 Dorozumievanie medzi potenciálnymi záujemcami/uchádzačmi a zadávateľom sa bude uskutočňovať emailom. Kontaktná osoba zadávateľa a údaje na ňu, sú uvedené v bode 1 v tejto výzve na predkladanie ponúk.

17.2 Zadávateľ si vyhradzuje právo zrušiť predmetné zadávanie zákazky a to najmä z dôvodov keď:

- ani jeden uchádzač nesplní podmienky uvedené vo výzve na predkladanie ponúk,

- vtedy, ak bude predložená len jedna ponuka alebo aj vtedy, ak cenová ponuka uchádzača s najnižšou cenou, prekročí predpokladanú hodnotu zákazky (predpokladanú maximálnu hodinovú sadzbu za príslušnú časť plnenia predmetu zákazky) uvedenú v bode 2.5 v tejto výzve na predkladanie ponúk.

17.3 Dátum zverejnenia tejto výzvy na predkladanie ponúk na webom sídle zadávateľa: 25.11.2021

17.4 Zápisnica z vyhodnotenia ponúk (Záznam z prieskumu trhu) bude zverejnená na webovom sídle zadávateľa najneskôr do 5 pracovných dní od dátumu kompletného vyhodnotenia ponúk.

17.5 V prípade, ak budú požadované dokumenty podpísané inou osobou ako je pri fyzickej osobe majiteľ (*živnostník*) alebo u právnickej osoby štatutárny orgán (konateľ alebo prokurista alebo predseda, podpredseda alebo člen predstavenstva alebo komplementár alebo iná oprávnená osoba podľa výpisu z obchodného registra alebo iného obdobného dokumentu), je potrebné, aby bolo súčasťou ponuky aj splnomocnenie preukazujúce oprávnenosť podpísania požadovaných dokladov osobou, ktorá ich podpísala.

17.6 Úspešný uchádzač, s ktorým bude uzavretá zmluva, je povinný poskytnúť súčinnosť pri vykonávaní finančnej kontroly, strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, ktorú plánuje mať zadávateľ uzatvorenú s poskytovateľom NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

17.7 Návrh zmluvy bude predložený, z dôvodu ochrany dôverných informácií, až úspešnému uchádzačovi resp. úspešným uchádzačom. V prípade ak úspešný uchádzač odmietne podpísať predložený návrh zmluvy, zadávateľ to bude považovať za stiahnutie jeho ponuky z obstarávacieho procesu a opätovne vyhodnotí ponuky bez uchádzača, ktorý odmietol podpísať predložený návrh zmluvy.

17.8 S úspešným uchádzačom, ktorý prijme návrh zmluvy o dodaní služieb bude podpísaná zmluva v zmysle Obchodného zákonníka platného v SR zohľadňujúca v plnom rozsahu osobitné podmienky, ktorým podlieha plnenie zmluvy podľa tejto výzvy na predkladanie ponúk a opisu predmetu zákazky podľa podkladov, neobsahujúca žiadne podmienky, ktorými by sa obmedzila alebo poprela platnosť týchto požiadaviek zadávateľa.

Zmluva podlieha úpravám v zmysle požiadaviek poskytovateľa NFP, takéto úpravy sa zmluvné strany zaväzujú vykonať (v prípade takejto potreby bude uzatvorený dodatok k zmluve). Zadávateľ a úspešný uchádzač môžu po spoločnej dohode vykonať zmeny alebo doplnenia v texte vzorovej zmluvy pred jej uzatvorením, najmä ale len pokiaľ ide o drobné technické úpravy alebo spresnenia avšak len za predpokladu, že tieto zmeny alebo doplnenia nebudú v rozpore s podkladmi a s ponukou predloženou úspešným uchádzačom.

Za rozpor údajov uvedených v podkladoch a údajov uvedených v ponuke predloženej úspešným uchádzačom sa nepovažujú prípadné nevyhnutné úpravy textu zmluvy vykonané za účelom dosiahnutia súladu s platnou legislatívou, ak by takýto rozpor týkajúci sa obdobia plnenia zmluvy bol zistený.

1. **obsah ponuky**

**Emailom predložená ponuka, ktorú predloží potenciálny záujemca/uchádzač musí obsahovať nasledovné informácie:**

18.1 Identifikácia uchádzača

18.2 Cenu v EUR bez DPH za hodinu pre každú príslušnú časť predmetu zákazky, na ktorú predkladá záujemca ponuku

18.3 Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov podľa Prílohy č. 1, ktorá je neoddeliteľnou súčasťou tejto výzvy
na predkladanie ponúk.

18.4 Životopis osoby/osôb alebo iné relevantné doklady podľa bodu 2.4 tejto výzvy

1. **SÚHLAS UCHÁDZAČA**

Predložením ponuky v rámci tejto výzvy, uchádzač vyjadruje súhlas s touto výzvou na predkladanie ponúk vrátane jej príloh a vyjadruje súhlas s požiadavkami na predmet zákazky uvedenými v tejto výzve na predkladanie ponúk, a to v plnom rozsahu.

**Príloha č. 1 – Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

**Príloha č. 2 – Vzor ponuky (formát je informatívny)**

**Upozornenie:** Elektronická, editovateľná verzia tejto výzvy na predkladanie ponúk vrátane jej príloh,
je zverejnená na webovej stránke zadávateľa.

**Príloha č. 1 - Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

**ČESTNÉ VYHLÁSENIE UCHÁDZAČA, ŽE NEMÁ ULOŽENÝ ZÁKAZ ÚČASTI**

**VO VEREJNOM OBSTARÁVANÍ A O NEPRÍTOMNOSTI KONFLIKTU ZÁUJMOV**

Uchádzač: ............................................................................................................................................................

(obchodné meno a sídlo/miesto podnikania uchádzača)

ktorý predkladá ponuku v rámci výzvy na predkladanie ponúk, vyhlásenej zadávateľom **Usability Engineering Center s. r. o., Mikovíniho 8, 917 01 Trnava**, na predmet zákazky **„IT DEVELOPER - BACK-END SENIOR“**:

**vyhlasujem na svoju česť, že**

**nemám uložený zákaz účasti vo verejnom obstarávaní potvrdený konečným rozhodnutím**

**v Slovenskej republike alebo v štáte sídla, miesta podnikania alebo obvyklého pobytu**

**a**

v súvislosti s uvedeným postupom zadávania zákazky potvrdzujem neprítomnosť konfliktu záujmov v tom,
že som:

a) nevyvíjal a nebudem vyvíjať voči žiadnej osobe na strane zadávateľa, ktorá je alebo by mohla byť zainteresovanou osobou, akékoľvek aktivity, ktoré by mohli viesť k zvýhodneniu postavenia uchádzača v postupe tohto zadávania zákazky,

b) neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,

c) budem bezodkladne informovať zadávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu predmetného zadávania zákazky.

V ..............................., dňa ....................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka *(v prípade ak pečiatku uchádzač používa)*

štatutárny zástupca oprávnený vystupovať za uchádzača alebo iná oprávnená osoba resp. osoba splnomocnená na zastupovanie uchádzača

**Príloha č. 2 – Vzor ponuky**

**PONUKA**

**Identifikácia záujemcu:**

Názov:

IČO:

Sídlo:

Krajina:

**Kontaktné údaje záujemcu:**

Kontaktná osoba:

Telefón:

E-mail:

Webová stránka:

V rámci výzvy na predkladanie ponúk, vyhlásenej zadávateľom **Usability Engineering Center s. r. o., Mikovíniho 8, 917 01 Trnava**, na predmet zákazky **„IT DEVELOPER - BACK-END SENIOR“**

**predkladám nasledovnú cenovú ponuku na dodanie služby/vykonávanie prác v časti / pozícii „IT DEVELOPER - BACK-END SENIOR“:**

Cena za vykonávanie prác je ……,-- EUR (slovom ……) za jednu hodinu.

Zároveň predložením ponuky vyjadrujem svoj súhlas s výzvou na predkladanie ponúk vrátane jej príloh a vyjadrujem súhlas s požiadavkami na predmet zákazky uvedenými v tejto výzve na predkladanie ponúk, a to v plnom rozsahu.

**Príloha:** Životopis osoby/osôb, ktoré budú vykonávať práce a činnosti

V ................................... dňa ......................................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, funkcia, podpis a pečiatka *(v prípade ak pečiatku uchádzač používa)*

štatutárny zástupca oprávnený vystupovať za uchádzača alebo iná oprávnená osoba resp. osoba splnomocnená na zastupovanie uchádzača